CELEX: 62013TN0160
Language: fi
Date: 2013-03-15 00:00:00
Title: Asia T-160/13: Kanne 15.3.2013 — Bank Mellat v. neuvosto

25.5.2013   
            
            
               FI
            
            
               Euroopan unionin virallinen lehti
            
            
               C 147/25
            
         Kanne 15.3.2013 — Bank Mellat v. neuvosto
   (Asia T-160/13)
   2013/C 147/45
   Oikeudenkäyntikieli: englanti
   
      Asianosaiset
   
   
      Kantaja: Bank Mellat (Teheran, Iran) (edustajat: Solicitor S. Zaiwalla, Solicitor P. Reddy, Solicitor F. Zaiwalla, D. Wyatt, QC, ja Barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa neuvoston asetuksen (EU) N:o 1263/2012 (1) 1 artiklan 15 kohdan ja/tai
            
         
               —
            
            
               kumoaa neuvoston asetuksen (EU) N:o 1263/2012 1 artiklan 15 kohdan siltä osin kuin se koskee kantajaa ja
            
         
               —
            
            
               toteaa, ettei neuvoston päätöstä 2012/635/YUTP (2) sovelleta kantajaan ja
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäisen kanneperusteen mukaan taloussaarto ei ole ”tarpeellinen toimenpide”, ja täten sillä ei ole SEUT 215 artiklan mukaista oikeudellista perustaa, koska se ei liity johdonmukaisesti kyseessä olevaan ulkopoliittiseen tavoitteeseen.
            
         
               2)
            
            
               Toisen kanneperusteen mukaan taloussaarto on joka tapauksessa suhteeton tavoiteltuun ulkopoliittiseen tavoitteeseen nähden, ja täten sillä ei ole SEUT 215 artiklan mukaista oikeudellista perustaa
            
         
               3)
            
            
               Kolmannen kanneperusteen mukaan taloussaarto on EU-oikeuden yleisperiaatteiden ja SEUT 215 artiklan 3 kohdan vastainen ja erityisesti ristiriidassa suhteellisuusperiaatteen, oikeusvarmuuden periaatteen ja mielivaisuuden kieltoa koskevan periaatteen kanssa sekä vastoin vaatimusta siitä, että seuraamuksiin on liityttävä tarpeelliset oikeusturvakeinot.
            
         
               4)
            
            
               Neljännen kanneperusteen mukaan taloussaarrolla loukataan kantajan omaisuudensuojaa, oikeutta elinkeinonharjoittamiseen ja oikeutta pääomien vapaaseen liikkuvuuteen sekä suhteellisuusperiaatetta.
            
         
      (1)  Iraniin kohdistuvista rajoittavista toimenpiteistä annetun asetuksen (EU) N:o 267/2012 muuttamisesta 21.12.2012 annettu neuvoston asetus (EU) N:o 1263/2012 (EUVL L 356, s. 34).
   
      (2)  Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annettu neuvoston päätös 2012/635/YUTP (EUVL L 282, s. 58).